
PËR DISA NDRYSHIME DHE SHTESA NË VENDIMIN NR. 946, DATË 2.9.2009, TË KËSHILLIT TË MINISTRAVE, “PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE, SHTETËRORE, QË TRANSFEROHEN NË PRONËSI OSE NË PËRDORIM TË BASHKISË KRUMË, TË QARKUT TË KUKËSIT” 

Në mbështetje të nenit 100 të Kushtetutës dhe të neneve 3, 5, 8 e 17, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e ministrit të Punëve të Brendshme, Këshilli i Ministrave 



VENDOSI:
 
1. Në vendimin nr. 946, datë 2.9.2009, të Këshillit të Ministrave, bëhen ndryshimi dhe shtesat, si më poshtë vijon:
a) Në titullin e vendimit, fjalët “… të bashkisë Krumë …” zëvendësohen me “… të njësisë administrative Krumë, Bashkia Has …”.
b) Në listën e inventarit, bashkëlidhur këtij vendimi, shtohen pronat me numrat rendorë 365–424 (treqind e gjashtëdhjetë e pesë – katërqind e njëzet e katër) për Bashkinë Has, njësia administrative Krumë, gjithsej 4 (katër) fletë, sipas lidhjes 1 dhe formularëve që i bashkëlidhen këtij vendimi dhe janë pjesë përbërëse të tij.
2. Ngarkohen ministri i Punëve të Brendshme, kryeregjistruesi i Pasurive të Paluajtshme të Republikës së Shqipërisë dhe Bashkia Has për zbatimin e këtij vendimi.
Ky vendim hyn në fuqi pas botimit në Fletoren Zyrtare. 
KRYEMINISTRI
Edi Rama

Lidhja nr. 1

BASHKIA HAS PËR NJËSINË ADMINISTRATIVE KRUMË


	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	367–374, 377–397, 400–409, 411–418, 420–422
	Insfarstrukturë (trotuare, sheshe, rrugë, terrene sportive brenda bashkisë)
	Në pronësi

	365, 366, 375, 376, 398, 399, 410, 419, 423, 242
	Troje brenda territorit te bashkisë
	Në përdorim

